Nyhedsbrev januar 2025

**Godt nytår!**

Vi håber, alle beboere er kommet godt ind i det nye år. Tak for et fantastisk 2024, og vi glæder os til at tage hul på 2025 med nye projekter og fællesskab i vores forening.

**Cykeloprydning på vej**

Det er ved at blive lidt trængt med plads til vores cykler. Derfor påbegynder vi snart en cykeloprydning for at skabe mere plads i stativerne. Hold øje med særskilt information om, hvornår oprydningen starter, og hvordan du skal forholde dig.

**Skrald ved opgangene**

Vi minder om, at det ikke er tilladt at stille skrald eller give ting væk ved opgangene. Alt affald og genstande skal afleveres til storskrald. Overtrædelser kan medføre en afgift, hvis ejendommen skal stå for oprydningen.

**Flotte plantekasser til foråret**

Til foråret får vores plantekasser nyt liv! Der vil blive plantet flotte og farverige planter, så vi kan få et mere indbydende udtryk omkring ejendommen. Indtil da opfordrer vi til at holde plantekasserne fri for skrald og cigaretskodder.

Vi ser frem til et spændende år sammen!

**Med venlig hilsen**  
**Bestyrelsen**